Maak jou eie Kaartjies - Stokperdjie
HOME > Stokperdjie Back
Maak jou eie Kaartjies
Om 'n handgemaakte groete-kaartjie vir iemand te gee word baie meer populêr as om die baie duur en dikwels afgesaagde groete-kaartjies te koop wat ons in die winkels kry. Afgesien van die verminderde uitgawe om jou eie groete-kaartjie te maak, hou hierdie stokperdjie baie ander voordele in. Jy sal nooit op die laaste oomblik hoef rond te jaag op soek na 'n geskikte groete-kaartjie vir 'n "vergete" gebeurtenis nie, omdat jy altyd 'n kreatiewe en uitsonderlike kaartjie byderhand sal hê, wat perfek pas by 'n spesifieke persoon op 'n spesifieke geleentheid. Van 'n Gelukkige Verjaardag-kaartjie vir ouma, tot 'n Gelukkige Sekretaresse Dag vir jou kollega – die kategorieë en keuses is eindeloos. Vinnig en eenvoudig Om kaartjies te maak is ook 'n wonderlike stokperdjie vir iemand wat baie besig is, maar ekstra geld moet verdien. Om 'n groete-kaartjie te maak sal slegs sowat 15 minute van jou tyd neem, en jy kan dit omtrent enige plek maak – in 'n koffie winkel, in die gerief van jou eie huis terwyl jy TV kyk, of wanneer jy vriende besoek. Om die waarheid te sê, kan jy jou vriende aanmoedig om saam met jou hierdie lekker tydverdryf te beoefen. Oorspronklik en spesiaal 'n Oorspronklike handgemaakte groete-kaartjie sal, sonder twyfel, 'n kosbare herinnering word vir gesinslede en vriende. Mense waardeer die moeite, liefde en sorg wat ingaan in die maak van iets besonders, net vir hulle. Om 'n kaartjie te ontwerp vir 'n spesifieke persoon, wat toepaslik is vir 'n betekenisvolle gebeurtenis, sal werklik 'n lieflike verrassing wees en wys hoeveel jy omgee. Ditjies en datjies Dit is ook baie maklik om groete-kaartjies te maak, en jy het waarskynlik reeds by jou huis meeste van die materiaal wat jy benodig. Vir 'n basiese tuisgemaakte kaartjie, benodig jy: papier, 'n skêr, gom, kleurpotlode of viltpenne, en enige ander klein kreatiewe goedjies of mooi-maak tierlantyntjie wat jy kan gebruik, soos plakkertjies en glansstof. Selfs strikkies, knope, blare en sand kan gebruik word. Woorde wat begeester Wanneer jy aanvanklik hierdie stokperdjie begin, mag jy dit heel oorweldigend vind om die regte woorde vir 'n spesifieke persoon of geleentheid te vind, maar wat so wonderlik is van kaartjies maak is dat daar absoluut geen vasgestelde reëls is vir die maak van jou eie persoonlike groete-kaartjies nie. Jy kan jou kaartjies snaaks, vol kwinkslae, elegant of modieus maak – die keuse is joune. 'nGoeie manier om die regte bewoording te vind is om, byvoorbeeld, inspirasie te put uit die lirieke van 'n populêre of betekenisvolle liedjie, uit 'n gedig, 'n bekende aanhaling, of, selfs beter, jy kan jou kreatiwiteit op die proef stel en jou eie woorde, versies of rympies skryf, om genot te verskaf aan die persoon wat die kaartjie ontvang. Beloning Om kaartjies te maak is 'n ontspannende en prettige stokperdjie wat deur mense van alle ouderdomme geniet kan word. Selfs beter as dit, is dat dit jou die geleentheid bied om van jou tydverdryf 'n lonende besigheid te maak. Amper almal gee kaartjies vir verjaardae, troues, 'n doop, herdenkings, om dankie of totsiens te sê – enigiets onder die son – en omdat kaartjies wat in winkels gekoop word so duur is, is mense meer as gewillig om vir 'n kaartjie te betaal wat persoonlik en oorspronklik is. Kom aan die gang Daar is soveel maniere waarop jy jou skeppings kan bemark. Sommige idees wat jy kan gebruik is om 'n klein tafeltjie by 'n handwerkmark op te stel om jou uitsonderlike kunswerke uit te stal en te verkoop; om die woord te versprei dat jy trou-uitnodigings wil ontwerp, of selfs om werkwinkels te gee oor die maak van kaartjies by huise, gemeenskapsale, of by kinderpartytjies. Jy kan ook klaargemaakte mooimaak goedjies verkoop vir handgemaakte kaartjies, of hulle in 'n "tuisgemaakte kaartjie-stel" verkoop. Nog 'n opsie is om jou handgemaakte kaartjies op e-bay.com of ander webwerwe vir handwerk te verkoop, of jou eie webblad op te stel wat jou pragtige, uitsonderlike tegnieke vertoon. Jy sal ook aanlyn handwerkmarkte, winkelsentrums, gidse en ander behulpsame plekke vind, waar jy jou kaartjies kan verkoop. Die Internet sal aan jou baie inligting verskaf oor hoe om ? niche in die mark te kry. Soos jy kan sien, is daar werklik baie handwerkgeleenthede en besigheidsvooruitsigte. 'n Kombinasie van verbeelding en motivering sal verseker dat jy 'n oorvloed van geleenthede vind om jou kreatiewe talente tot uiting te bring en terselfdertyd 'n inkomste te verdien. Chantelle Gradidge OTHER: Stokperdjie
| Bakkery | Blommerangskikking | Decoupage | Die 21ste Eeu weergawe van Rekenaar speletjies – "LANing" | Die 21ste Eeu weergawe van Rekenaar speletjies – "LANing" | Goeters Met Vlerke | Herpetokultuur | Kersmakery | Kleremakery | Klip Beeldhouwerk | Kralewerk | Kulkuns/Goëlery | Liedjie-skryf | Maak jou eie Kaartjies | Maak van Kersfees Ornamente | Perkament Handwerk | Poppespel | Pottebakkery | Radio Beheerde Vliegtuie | Rots-Tuimel | Sterrekunde | Teddiebere | Video Verfilming | Video-Opnames | HOME